CELEX: 62009FO0015
Language: mt
Date: 2009-07-10 00:00:00
Title: Digriet tat-Tribunal għas-Servizz Pubbliku (It-Tieni Awla) tal-10 ta' Lulju 2009. # Valentina Hristova vs il-Kummisjoni tal-Komunitajiet Ewropej. # Servizz pubbliku - Kompetizzjonijiet - Ammissibbiltà. # Kawża F-15/09.

DIGRIET TAT-TRIBUNAL GĦAS-SERVIZZ PUBBLIKU
      (It-Tieni Awla)
      10 ta’ Lulju 2009 
      Kawża F-15/09
      Valentina Hristova
      vs
      Il-Kummissjoni tal-Komunitajiet Ewropej 
      “Servizz pubbliku – Kompetizzjoni – Eżekuzzjoni ta’ sentenza – Ammissibbiltà”
      Suġġett: Rikors, ippreżentat skont l-Artikoli 236 KE u 152 KEEA, li permezz tiegħu V. Hristova titlob li jiġu ordnati l-miżuri xierqa
         għall-eżekuzzjoni tas-sentenza tat-Tribunal għas-Servizz Pubbliku tal-25 ta’ Novembru 2008, Hristova vs Il-Kummissjoni (F‑50/07,
         ĠabraSP p. I‑A‑1‑0000 u II‑A‑1‑0000).
      
      Deċiżjoni: Ir-rikors huwa miċħud bħala manifestament inammissibbli. Ir-rikorrenti għandha tbati l-ispejjeż tagħha. 
      
      Sommarju
      Uffiċjali – Rikorsi – Suġġett – Ordni lill-amministrazzjoni – Inammissibbiltà
      (Regolamenti tal-Persunal, Artikolu 91)
      Fil-kuntest tar-rikors ippreżentat skont l-Artikolu 91 tar-Regolamenti tal-Persunal, il-Qorti Komunitarja ma tistax, mingħajr
         ma tinterferixxi fil-prerogattivi tal-awtorità amministrattiva, tagħmel dikjarazzjonijiet jew konstatazzjonijiet ta’ prinċipju,
         u lanqas tindirizza ordnijiet lill-istituzzjonijiet Komunitarji. Dan il-prinċipju jirrendi inammissibbli talbiet intiżi sabiex
         l-istituzzjoni tiġi ordnata tieħu l-miżuri li timplika l-eżekuzzjoni ta’ sentenza ta’ annullament ta’ deċiżjoni.
      
      (ara l-punt 15)
      Referenza: 
      Il-Qorti tal-Prim’Istanza: 27 ta’ Ġunju 1991, Valverde Mordt vs Il-Qorti tal-Ġustizzja, T‑156/89, Ġabra p. II‑407, punt 150;
         8 ta’ Ġunju 1995, P vs Il‑Kummissjoni, T‑583/93, ĠabraSP p. I‑A‑137 u II‑433, punti 17 u 18; 
      
      It-Tribunal għas-Servizz Pubbliku: 12 ta’ Marzu 2009, Hambura vs Il-Parlament, F‑4/08, ĠabraSP p. I‑A‑1‑0000 u II‑A‑1‑0000,
         punt 32